Testare nr.3

Falca Anastasia, gr.301RI

1.Conceptul de securitate internațională și evoluția acestuia în sex.XX.

Conceptul de securitate internațională este singurul concept care poate răspunde pentru siguranța și integritatea unui stat, securitatea de fapt, reprezentând mai mult strategie, fixarea priorităților față de un context geopolitic, de resurse, de alianțe, dar și loialitatea față de aliați

După anii 1990, Securitatea internațională este privită ca o acumulare de noi aspecte importante pentru existența statală a țării și este privită ca atribut a politicii, deci trebuie înțeleasă astfel încât să definească prioritățile naționale. Aceasta constituie suportul esențial al politicilor..

Deși este utilizat frecvent în domeniul Relațiilor Internaționale, conceptul de securitate internațională nu are o definiție concretă, datorită caracterului său complex accentuat pe viața politică internă a statelor sub acoperirea securității naționale .

Conceptul de securitate este asociat cu apărare, cu organizarea militară, cu armament, raport de forțe, strategii și tactici. În baza acestor asocieri a apărut și termenul de securitate internațională, situația unei țări protejate împotriva distrugerilor și agresiunilor existente.

3.Amenințări de ordin social.

Amenințările sociale sunt generate de politica pe care o dețin statele în interiorul lor, dar și în relațiile cu alte state.

Acest tip de amenințări își au originea și focarul în interiorul statului, iar lipsa soluționării acestor amenințări duc la extinderea acestora în amenințări la nivel regional sau global.

Nemulțumirile sociale de orice caracter duc la amenințarea securității naționale, iar nerezolvarea sau nesoluționarea conflictelor de ordin etnic, religios, de muncă, reprezintă un factor de instabilitate a statului respectiv.

În prezent, conflictele etnice iau naștere ca urmare a dezvoltării fenomenului de extremism etnic care are cauze multiple. Sursa amenințărilor sociale este diferită de la stat la stat.

2. Procesul de constituire a instituțiilor și organizațiilor de securitate internațională.

Odată cu cristalizarea organizațiilor socio-umane au apărut şi preocupările

pentru securitatea acestora, În care scop au fost asigurate mijloacele şi condiţiile necesare prevenirii şi respingerii agresiunii. La baza securităţii a stat practica şi teoria forţei prin care s-au emis principii, norme şi modalităţi de organizare a forțelor pentru descurajarea agresiunii şi a rezistenței la acțiunile agresive.

Pentru asigurarea securităţii, statele naționale au recurs la crearea unor structuri internaționale de securitate care, pe baza unor principii, norme şi instrumente specifice, să poată realiza cooperarea dintre actorii internaţionali. Astfel, la această dată în Europa sunt constituite și funcționează : Organizația Națiunilor Unite (ONU), Organizaţia pentru Securitate şi Cooperare în Europa (OSCE), Organizația Atlanticului de Nord (NATO), Uniunea Europeană (UE), Consiliul Europei şi o serie de organizații de securitate regionale.

Pentru ca statele să-şi poată promova şi apăra interesele naționale, Într-o lume în care riscurile şi amenințările la adresa acestora nu mai au frontiere sunt obligate să se integreze în structurile de securitate, singurele în măsură să identifice pericolele la adresa securităţii internaţionale. aceste structuri, statele naţionale şi alte organizaţii pot cel mai bine să contribuie la stabilirea normelor ce trebuiesc respectate de către toţi actorii internaţionali şi să creeze instrumentele necesare prin care să asigure stabilirea şi cooperarea internaţională.

Principala instituție responsabilă pentru edificarea sistemului de securitate colectivă e ONU, care este o instituție universală. În Carta ONU sunt prevăzute măsuri de precauție precum dezarmarea, reglementarea pașnică a diferendelor internaționale, iar în caz de necesitate adoptarea măsurilor de constrângere contra statelor ce se fac vinovate de încălcarea păcii și securității internaționale.